Μαχμούντ Αμπάς

Ο Μαχμούντ Αμπάς (15 Νοεμβρίου 1935) γνωστός και στα αραβικά με το όνομα Αμπού ΜαζένΠρόκειται για το αραβικό όνομα που δίνεται στον πρωτότοκο γιο ή θυγατέρα σε μια οικογένεια. είναι ο Πρόεδρος της Παλαιστινιακής Αρχής, από το 2005, και ηγετικό στέλεχος της Φατάχ. Τον Μάρτιο του 2003 και μέχρι τον Οκτώβριο του ιδίου έτους υπηρέτησε στο αξίωμα του Πρωθυπουργού. Επανεξελέγη στην ηγεσία της Φατάχ, από το συνέδριο της πολιτικής πτέρυγας, στις 10 Αυγούστου του 2009. Η θητεία του Αμπάς ως Προέδρου έληξε στις 15 Ιανουαρίου 2009. Έκτοτε ο Αζίζ Ντουγουάικ αναγνωρίζεται ως Πρόεδρος από την κυβέρνηση Χαανίγια στη Λωρίδα της Γάζας, ενώ ο Αμπάς αναγνωρίζεται από την κυβέρνηση Φαγιάντ στη Δυτική Όχθη.

 Βιογραφία και πρώιμη πολιτική καριέρα 
Γεννήθηκε στις 15 Νοεμβρίου  του 1935 στη Σαφέντ, τότε βρετανικό έδαφος της Παλαιστίνης και σε πολύ μικρή ηλικία εγκαταστάθηκε με την οικογένειά του στη Συρία. Σπούδασε Νομικά στην Αίγυπτο και στη συνέχεια στη Μόσχα.

Το 1957 έγινε ιδρυτικό μέλος της Φατάχ. Στα επόμενα χρόνια ήταν δίπλα στον Αραφάτ και τον ακολούθησε σε χώρες όπως η Ιορδανία, ο Λίβανος και η Τυνησία. 

Τον Οκτώβριο του 2003 παραιτήθηκε από την πρωθυπουργία, καθώς δεν είχε υποστήριξη από το Ισραήλ και τις ΗΠΑ.Palestinian prime minister Abbas resigns (CNN) Έγινε Πρόεδρος της Εκτελεστικής Επιτροπής της Οργάνωσης για την Απελευθέρωση της Παλαιστίνης στις 11 Νοεμβρίου του 2004, έπειτα από τον θάνατο του Γιάσερ Αραφάτ.

 Εκλογή στην προεδρία 
Εξελέγη Πρόεδρος της Παλαιστινιακής Αρχής με 62% στις 9 Ιανουαρίου του 2005. Ανέλαβε καθήκοντα στις 15 Ιανουαρίου του 2005Το Αμπού Μαζέν σημαίνει πατέρας του Μαζέν. Ο Mazen είναι ο πρωτότοκος γιος του Αμπάς. και άσκησε φιλειρηνική πολιτική.

Τον Ιανουάριο του 2006, ο Αμπάς δεν ενισχύθηκε στις βουλευτικές εκλογές, ενώ η Χαμάς κέρδισε την πλειοψηφία των ψήφων.Abbas Threatens Hamas With New Elections (INN) October 08, 2006 Οι συνομιλίες με σκοπό το σχηματισμό κυβέρνησης από τη Χαμάς και από τη Φατάχ, βρέθηκαν σε αδιέξοδο και αναμενόταν να γίνουν νέες εκλογές.Palestinian president calls for early elections  (CNN) 16 Δεκεμβρίου 2006

 Πρόεδρος της Παλαιστίνης 
Στις 23 Νοεμβρίου του 2008, ο πρόεδρος της Παλαιστινιακής Αρχής ορίστηκε «πρόεδρος της Παλαιστίνης», από την Οργάνωση για την Απελευθέρωση της Παλαιστίνης (ΟΑΠ).Καθημερινή, Ο Μ. Αμπάς ορίστηκε «πρόεδρος της Παλαιστίνης», 23 Νοεμβρίου 2008.

 Διορισμός νέου πρωθυπουργού 
Στις 15 Ιουνίου του 2007 διορίστηκε Πρωθυπουργός της Παλαιστινιακής Αρχής από τον Αμπάς ο Σαλάμ Φαγιάντ, καθώς τον έλεγχο της Λωρίδας της Γάζας ανέλαβε η Χαμάς. Η κυβέρνηση του Φαγιάντ ήταν "ανεξάρτητη" δίχως τη συμμετοχή μελών από τη Φατάχ ή τη Χαμάς και υποστηρίχθηκε από τη Φατάχ, το Ισραήλ και τη Δύση. Με βάση το νόμο, μετά την αποπομπή του πρωθυπουργού, ο απερχόμενος πρωθυπουργός πρέπει να ηγηθεί υπηρεσιακής κυβέρνησης. Κάτι τέτοιο όμως δεν έγινε.Whose Coup Exactly?, The Electronic Intifada, 18 Ιουνίου 2007 Ο διορισμός του Φαγιάντ δεν επιβεβαιώθηκε από το Κοινοβούλιο, το οποίο ελέγχεται από τη Χαμάς. Στις 7 Μαρτίου του 2009 ο πρωθυπουργός Φαγιάντ υπέβαλε την παραίτηση της κυβέρνησής του, ώστε να ανοίξει ο δρόμος σχηματισμού κυβέρνησης "εθνικής συνεννόησης" στο πλαίσιο της διαδικασίας συμφιλίωσης με τη Χαμάς. Εξπρές, Παλαιστινιακά Εδάφη-παραίτηση κυβέρνησης.Να συνεχίσει το έργο του κάλεσε τον Σαλάμ Φαγιάντ ο Παλαιστίνιος πρόεδρος Αμπάς, 7 Μαρτίου 2009. Η παραίτηση τέθηκε σε ισχύ στο τέλος του μήνα. Η νέα κυβέρνηση του Φαγιάντ ορκίστηκε στη Μουκάτα της Δυτικής Όχθης, στις 19 Μαΐου του 2009.

 Αποτροπή πιθανής απόπειρας δολοφονίας 
Στις 3 Ιουλίου του 2009 οι αρχές ανακοίνωσαν ότι συνελήφθησαν τον περασμένο μήνα μέλη της Χαμάς, τα οποία φέρονταν να ομολόγησαν ότι είχαν σκοπό να δολοφονήσουν επιφανείς αξιωματούχους του κόμματος του Αμπάς, στη Δυτική Όχθη. Σύμφωνα με την ισραηλινή εφημερίδα "Χααρέτς" στους στόχους συμπεριλαμβανόταν και ο ίδιος ο Αμπάς.Έθνος , "Σχεδίαζαν τη δολοφονία του Αμπάς" 3 Ιουλίου 2009. Οι πληροφορίες διαψεύστηκαν από εκπρόσωπο της Χαμάς.

 Σημειώσεις και παραπομπές 

 Εξωτερικοί σύνδεσμοι 

 Βιογραφία στην Britannica
 Προφίλ στο BBC News

Κατηγορία:Πρόεδροι της Παλαιστίνης
Κατηγορία:Ηγέτες κρατών μη αναγνωρισμένων διεθνώς
Κατηγορία:Παλαιστίνιοι πολιτικοί